**ΣΥΜΒΑΣΗ ΑΠΟ ΚΟΙΝΟΥ ΥΠΕΥΘΥΝΩΝ ΕΠΕΞΕΡΓΑΣΙΑΣ**

Μεταξύ:

α) [Κατονομάστε τον υπεύθυνο επεξεργασίας για τα συγκεκριμένα δεδομένα πχ Επιστημονικά υπεύθυνο του έργου ή Δ/ντής Εργαστηρίου κλπ και Ονοματεπώνυμο] Του Αριστοτελείου Πανεπιστημίου Θεσσαλονίκης, που βρίσκεται στην Πανεπιστημιούπολη, 54124 (εφεξής Α.Π.Θ.) και

β) Του [πλήρες όνομα, Ιδιότητα] που βρίσκεται στη [διεύθυνση] (εφεξής [συντομογραφία])

αναφερόμενοι ως «συμβαλλόμενα μέρη»

έχουν συμφωνήσει να συνάψουν την παρούσα σύμβαση με σκοπό τη διασφάλιση της συμμόρφωσης με τον Kανονισμό Προστασίας Προσωπικών Δεδομένων ΕΕ 2016/679 του Ευρωπαϊκού Κοινοβουλίου και του Συμβουλίου (ΓΚΠΔ). Τα συμβαλλόμενα μέρη συμφώνησαν ότι είναι από κοινού υπεύθυνοι επεξεργασίας βάσει του άρθρου 26 του ΓΚΠΔ, καθόσον και οι δύο από κοινού καθορίζουν τους σκοπούς και τα μέσα επεξεργασίας των δεδομένων προσωπικού χαρακτήρα. Στόχος αυτής της σύμβασης είναι να περιγράψει τις ευθύνες κάθε υπευθύνου επεξεργασίας και να καθορίσει μια νόμιμη και συνεπή προσέγγιση στην ανταλλαγή πληροφοριών προς όφελος των υποκειμένων των δεδομένων και για την προστασία της εμπιστευτικότητας των προσωπικών τους δεδομένων.

ΕΠΕΙΔΗ:

Τα συμβαλλόμενα μέρη συνήψαν συμφωνία στις [Ημερομηνία], κατά την οποία τα συμβαλλόμενα μέρη άρχισαν να μοιράζονται τα προσωπικά δεδομένα μεταξύ τους ως από κοινού υπεύθυνοι επεξεργασίας

Τα συμβαλλόμενα μέρη επιθυμούν δια της παρούσης να καθορίσουν τα αμοιβαία δικαιώματά τους και τις υποχρεώσεις τους σχετικά με την επεξεργασία δεδομένων προσωπικού χαρακτήρα.

ΣΥΜΦΩΝΟΥΝ ΤΑ ΑΚΟΛΟΥΘΑ:

**1. Ορισμοί**

Στην παρούσα σύμβαση οι ακόλουθοι όροι έχουν τις έννοιες που αναφέρονται παρακάτω:
**Σύμβαση**: η παρούσα σύμβαση των από κοινού υπευθύνων επεξεργασίας.

**Υπεύθυνος επεξεργασίας**: το φυσικό ή νομικό πρόσωπο, η δημόσια αρχή, ο οργανισμός ή άλλος φορέας ο οποίος, από μόνος του ή από κοινού με άλλους, καθορίζει τους σκοπούς και τα μέσα επεξεργασίας δεδομένων προσωπικού χαρακτήρα · όταν οι σκοποί και τα μέσα αυτής της επεξεργασίας καθορίζονται από το δίκαιο της Ένωσης ή του κράτους μέλους, ο υπεύθυνος επεξεργασίας ή τα ειδικά κριτήρια για το διορισμό του μπορούν να προβλεφθούν από τη νομοθεσία της Ευρωπαϊκής Ένωσης ή των κρατών μελών.

**Υποκείμενο δεδομένων**: κάθε ταυτοποιημένο ή ταυτοποιήσιμο φυσικό πρόσωπο.

**Από Κοινού Υπεύθυνοι Επεξεργασίας**: η περίπτωση όπου δύο ή περισσότεροι υπεύθυνοι επεξεργασίας καθορίζουν από κοινού τον σκοπό και τα μέσα επεξεργασίας. Απαιτείται να καθορίζουν με διαφανή τρόπο τις αντίστοιχες ευθύνες τους για τη συμμόρφωση με τις υποχρεώσεις της νομοθεσίας για την προστασία των δεδομένων.
**Προσωπικά δεδομένα**: οποιαδήποτε πληροφορία που αφορά ένα υποκείμενο των δεδομένων.
**Παραβίαση προσωπικών δεδομένων**: παραβίαση της ασφάλειας που οδηγεί στην ακούσια ή παράνομη καταστροφή, απώλεια, αλλοίωση, μη εξουσιοδοτημένη αποκάλυψη ή πρόσβαση σε προσωπικά δεδομένα που μεταδίδονται, αποθηκεύονται ή υποβάλλονται σε άλλη επεξεργασία.
**Επεξεργασία:** κάθε πράξη ή σύνολο πράξεων που εκτελούνται σε δεδομένα προσωπικού χαρακτήρα ή σε σύνολα δεδομένων προσωπικού χαρακτήρα, είτε αυτοματοποιημένα είτε όχι, όπως η συλλογή, η καταχώρηση, η οργάνωση, η διάρθρωση, η αποθήκευση, η προσαρμογή ή η μεταβολή, η ανάκτηση, η αναζήτηση πληροφοριών, η χρήση, γνωστοποίηση με διαβίβαση, η διάδοση ή κάθε άλλη μορφή διάθεσης, η συσχέτιση ή ο συνδυασμός, ο περιορισμός, η διαγραφή ή η καταστροφή.
**Ψευδωνυμοποίηση**: η επεξεργασία δεδομένων προσωπικού χαρακτήρα κατά τρόπον ώστε τα δεδομένα προσωπικού χαρακτήρα να μην μπορούν πλέον να αποδοθούν σε συγκεκριμένο υποκείμενο των δεδομένων χωρίς τη χρήση πρόσθετων πληροφοριών, υπό την προϋπόθεση ότι αυτές οι πρόσθετες πληροφορίες τηρούνται χωριστά και υπόκεινται σε τεχνικά και οργανωτικά μέτρα για να εξασφαλίσουν ότι τα προσωπικά δεδομένα δεν μπορούν να αποδοθούν σε ταυτοποιημένο ή ταυτοποιήσιμο φυσικό πρόσωπο
**Ανωνυμοποίηση**: η επεξεργασία δεδομένων προσωπικού χαρακτήρα κατά τρόπον ώστε τα δεδομένα προσωπικού χαρακτήρα να μην μπορούν πλέον να αποδοθούν σε συγκεκριμένο υποκείμενο των δεδομένων.

**2. Πεδίο εφαρμογής της συμφωνίας**

Η παρούσα σύμβαση αναφέρεται στα προσωπικά δεδομένα: [καθορίστε την πηγή των δεδομένων, δηλαδή εάν προέρχονται απευθείας από τα υποκείμενα των δεομένων ή όχι].
Τα προσωπικά δεδομένα που υπόκεινται σε από κοινού επεξεργασία περιλαμβάνουν: [κατονομάστε ποια προσωπικά δεδομένα υπόκεινται σε από κοινού επεξεργασία ή μοιράζονται μεταξύ των από κοινού υπευθύνων επεξεργασίας καθώς και την αρμοδιότητα καθενός των από κοινού υπευθύνων επεξεργασίας σχετικά με αυτά].

Για τους σκοπούς της παρούσας σύμβασης η επεξεργασία των προσωπικών δεδομένων είναι σύννομη εφόσον στηρίζεται σε μία από τις παρακάτω νόμιμες βάσεις: [α) στη συγκατάθεση των υποκειμένων των δεδομένων, β) στην εκτέλεση σύμβασης, γ) στο έννομο συμφέρον του/των υπεύθυνου/υπεύθυνων επεξεργασίας ή τρίτης/τρίτου, ή δ) στην εκπλήρωση καθήκοντος, που εκτελείται προς το δημόσιο συμφέρον. Επιλέξτε αναλόγως]

**3. Κύριος σκοπός της επεξεργασίας δεδομένων**

Η συλλογή, η επεξεργασία και η κοινή χρήση δεδομένων πραγματοποιούνται για τον εξής σκοπό/σκοπούς: [προσδιορίστε σαφώς τους σκοπούς της επεξεργασίας δεδομένων].

Κατά την επεξεργασία δεδομένων προσωπικού χαρακτήρα, τα συμβαλλόμενα μέρη: α) τηρούν τις υποχρεώσεις που ορίζονται στην παρούσα σύμβαση και στον ΓΚΠΔ, και β) προβαίνουν στην επεξεργασία προσωπικών δεδομένων μόνο για τους συμφωνημένους σκοπούς. Για κάθε περαιτέρω επεξεργασία απαιτείται να προηγηθεί έγγραφη ενημέρωση και συγκατάθεση του/των λοιπών από κοινού υπευθύνου/υπευθύνων επεξεργασίας.

Προσδιορίστε τις αρμοδιότητες/υποχρεώσεις του κάθε συμβαλλόμενου μέρους καθώς και τις αντίστοιχες διαδικασίες, που συμφωνήθηκαν να τηρηθούν βάσει της κύριας σύμβασης και σε συμμόρφωση με ον ΓΚΠΔ.

**4. Άλλοι σκοποί επεξεργασίας δεδομένων**

Η επεξεργασία προσωπικών δεδομένων για λόγους αρχειοθέτησης ή στατιστικούς σκοπούς υπόκειται στα κατάλληλα τεχνικά και οργανωτικά μέτρα σύμφωνα με τον ΓΚΠΔ. Λαμβάνοντας υπόψη την αρχή της ελαχιστοποίησης των δεδομένων, αυτά τα μέτρα μπορεί να περιλαμβάνουν την ψευδωνυμοποίηση ή την ανωνυμοποίηση.
Περαιτέρω επεξεργασία επιτρέπεται όταν η ταυτοποίηση των προσώπων στα οποία αναφέρονται τα δεδομένα δεν είναι πλέον δυνατή.

Για διασφάλιση των προσωπικών δεδομένων βάσει του ΓΚΠΔ, τα συμβαλλόμενα μέρη συμφωνούν και συναποδέχονται οι αντίστοιχοι υπεύθυνοι επεξεργασίας [να ψευδωνυμοποιούν ή να ανωνυμοποιούν επιλέξτε τον τρόπο] τα προσωπικά δεδομένα πριν την αποστολή τους στον/στους από κοινού υπεύθυνο/υπεύθυνους επεξεργασίας.

Τα δικαιώματα των υποκειμένων των δεδομένων σχετικά με την πρόσβαση, τη διαγραφή, τον περιορισμό και την αντίρρηση όσον αφορά την επεξεργασία δεδομένων πρέπει να ασκούνται, εφόσον δεν καθιστούν αδικαιολόγητα δυσχερή την επεξεργασία για σκοπούς αρχειοθέτησης ή για στατιστικούς σκοπούς. Σε κάθε περίπτωση πρέπει να δίνεται συγκατάθεση, εάν αυτή απαιτείται για τη νομιμότητα της επεξεργασίας ή για την για την επεξεργασία ειδικών κατηγοριών προσωπικών δεδομένων ή για την περαιτέρω επεξεργασία των προσωπικών δεδομένων.

**5. Διατήρηση δεδομένων**

Τα συμβαλλόμενα μέρη διατηρούν τα προσωπικά δεδομένα των υποκειμένων των δεδομένων για [καθορίστε την περίοδο διατήρησης των δεδομένων καθώς και αν θα είναι ανώνυμα ή αν θα διατηρηθούν ανώνυμα].

**6. Δικαιώματα των υποκειμένων των δεδομένων**

[Καθορισμός του/των υπευθύνου/υπευθύνων επεξεργασίας, που θα διαχειρίζεται/διαχειρίζονται αιτήσεις των υποκειμένων των δεδομένων για την άσκηση των δικαιωμάτων τους, που προβλέπονται στα άρθρα 15-22 ΓΚΠΔ) καθόσον είναι υποχρεωτική η αμοιβαία ενημέρωση των συμβαλλόμενων και η εκ των προτέρων συμφωνία για τη διαχείριση των δικαιωμάτων των υποκειμένων].

Τα υποκείμενα των δεδομένων έχουν τα ακόλουθα δικαιώματα βάσει του ΓΚΠΔ:

**6.1 Δικαίωμα Πρόσβασης σε Προσωπικά Δεδομένα**

Τα συμβαλλόμενα μέρη παρέχουν στο υποκείμενο των δεδομένων αντίγραφο των δεδομένων που υποβάλλονται σε επεξεργασία σύμφωνα με το άρθρο 15 του ΓΚΠΔ.

**6.2 Δικαίωμα διόρθωσης των προσωπικών δεδομένων που συλλέγονται από το υποκείμενο** **των δεδομένων**

Το υποκείμενο των δεδομένων μπορεί να ζητήσει τη διόρθωση τυχόν ανακριβών δεδομένων προσωπικού χαρακτήρα, που κατέχονται από τους από κοινού υπευθύνους επεξεργασίας σύμφωνα με το άρθρο 16 του ΓΚΠΔ.

**6.3 Δικαίωμα διόρθωσης των προσωπικών δεδομένων που δεν έχουν συλλεγεί άμεσα από το υποκείμενο των δεδομένων**

Όταν τα προσωπικά δεδομένα παρέχονται από τρίτο μέρος, αυτά τα δεδομένα μπορούν να τροποποιηθούν από τρίτους και στη συνέχεια να μεταβιβάζονται στα συμβαλλόμενα μέρη για σκοπούς επικύρωσης ή μπορούν να τροποποιηθούν από το υποκείμενο των δεδομένων κατόπιν αμοιβαίας έγκρισης των συμβαλλομένων μερών.

**6.4 Δικαίωμα διαγραφής προσωπικών δεδομένων**

Το υποκείμενο των δεδομένων μπορεί να ζητήσει τη διαγραφή των δεδομένων προσωπικού χαρακτήρα που κατέχουν οι από κοινού υπεύθυνοι επεξεργασίας σύμφωνα με το άρθρο 17 του ΓΚΠΔ. Εάν το αίτημα αυτό υποβληθεί πριν από την υποβολή προτάσεων για σύναψη σύμβασης ή δηλώσεων βουλήσεων, τα συμβαλλόμενα μέρη διαγράφουν τα προσωπικά δεδομένα κατόπιν αμοιβαίας συμφωνίας. Η αίτηση διαγραφής δεδομένων προσωπικού χαρακτήρα πρέπει να συνεπάγεται την ψευδωνυμοποίηση για λόγους δημοσίου συμφέροντος ή για την εγκυρότητα άλλων προσωπικών δεδομένων που υποβάλλονται σε επεξεργασία για τον ίδιο σκοπό. Τα εν λόγω προσωπικά δεδομένα διαγράφονται όταν ολοκληρώνεται η εκπλήρωση του καθήκοντος, που πραγματοποιήθηκε προς το δημόσιο συμφέρον ή ολοκληρώνεται η επεξεργασία, που είναι απαραίτητη για την εκπλήρωση των εννόμων συμφερόντων των από κοινού υπευθύνων επεξεργασίας.

**6.5 Δικαίωμα Περιορισμού της Επεξεργασίας**

Ο περιορισμός της επεξεργασίας θα πρέπει να διεξάγεται εφόσον πληρούνται οι προϋποθέσεις του άρθρου 18 του ΓΚΠΔ.

**6.6 Δικαιώματα στη φορητότητα των δεδομένων**

Το δικαίωμα αυτό ασκείται με τις προϋποθέσεις του άρθρου 20 του ΓΚΠΔ

**6.7 Παροχή πληροφοριών σχετικά με την επεξεργασία**

Το υποκείμενο των δεδομένων δικαιούται να ζητήσει πληροφορίες σχετικά με την επεξεργασία των δεδομένων του βάσει των άρθρων 13 και 14 του ΓΚΠΔ. Τα συμβαλλόμενα μέρη συμφωνούν να συνεργάζονται αποτελεσματικά μέσα σε εύλογο χρονικό διάστημα για τη διαχείριση και αντιμετώπιση των δικαιωμάτων των υποκειμένων των δεδομένων, όπου αυτό απαιτείται ή θεωρείται χρήσιμο.

**6.8** Σε περίπτωση ανάκλησης της συγκατάθεσης του/των υποκειμένου/υποκειμένων των δεδομένων, αυτή θα πρέπει να απευθύνεται στην ηλεκτρονική διεύθυνση ΧΧΧΧΧ ή στην ταχυδρομική διεύθυνση ΧΧΧΧ υπόψη ΧΧΧΧΧΧΧΧΧ . Σε περίπτωση ανάκλησης της συγκατάθεσης τα συμβαλλόμενα μέρη έχουν την υποχρέωση να διαγράψουν τα προσωπικά δεδομένα που επεξεργάστηκαν εκτός αν υφίσταται νόμιμος λόγος διατήρησής τους. Στην περίπτωση αυτή και σε συμφωνία με τα άρθρα 7(3), 17(1β), 17(3δ) του ΓΚΠΔ, η επεξεργασία των προσωπικών δεδομένων για επιστημονικούς λόγους και για λόγους αρχειοθέτησης για το δημόσιο συμφέρον, μπορεί να δικαιολογήσει και κατ΄επέκταση νομιμοποιήσει τη διατήρηση των προσωπικών δεδομένων.

**7. Παραβιάσεις δεδομένων και ασφάλεια**

Και τα δύο συμβαλλόμενα μέρη θα εφαρμόσουν τα κατάλληλα τεχνικά και οργανωτικά μέτρα ασφαλείας για την προστασία των προσωπικών δεδομένων που βρίσκονται στην κατοχή τους. Τα συμβαλλόμενα μέρη συμφωνούν να ενημερώνουν αμοιβαία για τυχόν παραβιάσεις δεδομένων που λαμβάνουν χώρα πριν ή τουλάχιστον ταυτόχρονα με την ενημέρωση του αντίστοιχου υπευθύνου προστασίας δεδομένων ή / και του υποκειμένου δεδομένων.
Ανεξάρτητα από τους όρους της Συμφωνίας, το υποκείμενο των δεδομένων μπορεί να ασκεί τα δικαιώματά του βάσει του ΓΚΠΔ έναντι και κατά καθενός από τους υπεύθυνους επεξεργασίας.

**8. Εκτίμηση αντικτύπου επεξεργασίας των προσωπικών δεδομένων**

Η εκτίμηση αντικτύπου διεξάγεται εφόσον η συγκεκριμένη επεξεργασία προσωπικών δεδομένων ενδέχεται να επιφέρει υψηλό κίνδυνο για τα δικαιώματα και τις ελευθερίες των φυσικών προσώπων. Άλλως αφαιρείται.8.1 Όλοι οι από κοινού υπεύθυνοι επεξεργασίας συμφωνούν και συναποδέχονται να συνεργάζονται αποτελεσματικά στη διεξαγωγή εκτίμησης αντικτύπου σύμφωνα με τον ΓΚΠΔ.

8.2 Η εκτίμηση των επιπτώσεων των σχεδιαζόμενων πράξεων επεξεργασίας στην προστασία δεδομένων προσωπικού χαρακτήρα [έχει διεξαχθεί/θα διεξαχθεί] για τον προσδιορισμό των βασικών κινδύνων για την προστασία της ιδιωτικής ζωής και της σχετικής συμμόρφωσης και έχει εκπονηθεί ένα σχέδιο δράσης.
8.3 Τα συμβαλλόμενα μέρη συμφωνούν και συναποδέχονται ότι όλοι οι κίνδυνοι που εντοπίστηκαν/θα εντοπιστούν [έχουν εξαλειφθεί/θα εξαλειφθούν, θα μειωθούν ή θα γίνουν γίνει αποδεκτοί από τα συμβαλλόμενα μέρη της παρούσας συμφωνίας].

**9. Ασφάλεια πληροφοριών**

9.1 Τα αρχεία των υποκειμένων των δεδομένων πρέπει να διατηρούνται με ασφάλεια, σύμφωνα με τις συμφωνημένες περιόδους διατήρησης αυτών.
9.2 Κάθε συμβαλλόμενο μέρος οφείλει να ειδοποιεί τα άλλα συμβαλλόμενα μέρη το συντομότερο δυνατό και το αργότερο εντός [προσδιορίστε τον αριθμό των ημερών/εργασίμων ημερών] μόλις λάβει γνώση οποιασδήποτε μη εξουσιοδοτημένης ή παράνομης επεξεργασίας, απώλειας, ζημίας ή καταστροφής των πληροφοριών. Είναι ευθύνη του κάθε συμβαλλόμενου μέρους, που διαχειρίζεται οποιοδήποτε περιστατικό, να διερευνά, να αναφέρει την παραβίαση των προσωπικών δεδομένων στις αρμόδιες κάθε φορά εθνικές αρχές μέσα στον απαιτούμενο από τον ΓΚΠΔ απαιτούμενο χρόνο των 72 ωρών ή και στα αντίστοιχα υποκείμενα δεδομένων, εφόσον αυτό απαιτείται βάσει του ΓΚΠΔ ή κρίνεται σκόπιμο, όπως επίσης και να παίρνει μέτρα για την κλιμάκωση κάθε παράνομης επεξεργασίας.

9.3 Κάθε συμβαλλόμενο μέρος της παρούσας σύμβασης διασφαλίζει ότι το προσωπικό/οι συνεργάτες του, που έχουν πρόσβαση σε προσωπικά δεδομένα, έχουν ενημερωθεί καταλλήλως για τους όρους της παρούσας, έχουν εκπαιδευτεί πάνω στο σχετικό σύστημα και γνωρίζουν τον εμπιστευτικό χαρακτήρα και τα καθήκοντα που απαιτούνται κατά την επεξεργασία ευαίσθητων, εμπιστευτικών και ψευδονυμοποιημένων πληροφοριών.
9.4 Κάθε συμβαλλόμενο μέρος διατηρεί και ακολουθεί μια τεκμηριωμένη διαδικασία για την παροχή στο προσωπικό του/στους εμπλεκόμενους συνεργάτες της δυνατότητας πρόσβασης σε αρχεία χρηστών υπηρεσιών και της δυνατότητας έκδοσης κωδικών πρόσβασης.
9.5 Τα συμβαλλόμενα μέρη συμφωνούν και συναποδέχονται ότι δεν θα γνωστοποιούν σε τρίτους τα προσωπικά δεδομένα, που αναφέρονται στην παράγραφο 2 της παρούσας χωρίς την προηγούμενη έγγραφη συγκατάθεση του/των από κοινού υπευθύνου/υπευθύνων επεξεργασίας.

Σε κάθε περίπτωση διαβίβασης εντός της Ευρωπαϊκής Ένωσης απαιτείται εκ των προτέρων ενημέρωση και συμφωνία του/των από κοινού υπευθύνου/υπευθύνων επεξεργασίας.
Σε περίπτωση διαβίβασης δεδομένων προσωπικού χαρακτήρα εκτός της Ευρωπαϊκής Ένωσης, όλα τα συμβαλλόμενα μέρη ενημερώνονται γραπτώς και με την περαιτέρω προϋπόθεση ότι όλες οι κατάλληλες διασφαλίσεις έχουν ήδη γίνει σύμφωνα με τις διατάξεις του Κεφαλαίου V του ΓΚΠΔ με τίτλο: «Διαβιβάσεις δεδομένων προσωπικού χαρακτήρα προς τρίτες χώρες ή διεθνείς οργανισμούς».

**10. Τερματισμός της συμφωνίας**

Εάν ένα συμβαλλόμενο μέρος επιθυμεί να τερματίσει τη συμμετοχή του στην παρούσα σύμβαση, μπορεί να το πράξει με γραπτή ειδοποίηση προς το άλλο/άλλα μέρος/μέρη διευκρινίζοντας τον λόγο τερματισμού της συμμετοχής του και την προτεινόμενη ημερομηνία λήξης συμμετοχής τουλάχιστον [καθορίστε τον αριθμό ημερών/εργασίμων ημερών, που πρέπει να γίνει η δήλωση τερματισμού της συμφωνίας πριν από την προτεινόμενη λήξη συμμετοχής].
Η συμβατική λύση της παρούσας σύμβασης ή ο εκούσιος τερματισμός συμμετοχής κάποιου συμβαλλόμενου μέρους σε αυτήν για οποιονδήποτε λόγο, δεν επηρεάζει την ισχύ των διατάξεων της παρούσας σύμβασης, οι οποίες εξακολουθούν να ισχύουν σχετικά με τα προσωπικά δεδομένα που βρίσκονται στην κατοχή κάποιου από τα συμβαλλόμενα μέρη.

**11. Δικαιοδοσία**

Η παρούσα συμφωνία διέπεται από το ΓΚΠΔ και υπόκειται στην αποκλειστική δικαιοδοσία του Ελληνικού Δικαίου. Για τη δικαστική επίλυση κάθε διαφοράς αρμόδια είναι τα Δικαστήρια της Θεσσαλονίκης. Πριν από την υπαγωγή της διαφοράς στη δικαιοδοσία των αρμοδίων δικαστηρίων, μπορούν τα συμβαλλόμενα μέρη να προβούν σε φιλικό διακανονισμό.

Υπογραφή για το ΑΠΘ [τα στοιχεία όπως αναφέρονται στην αρχή]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Ημερομηνία

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Υπογραφή για τον αντισυμβαλλόμενο [τα στοιχεία όπως αναφέρονται στην αρχή]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Ημερομηνία

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_